CELEX: 32007D0117
Language: bg
Date: 2007-02-15 00:00:00
Title: 2007/117/ЕОРешение на Съвета от 15 февруари 2007 година за изменение на Решението от 27 март 2000 г. , с което се упълномощава директора на Европол да започва преговори за сключване на споразумения с трети страни и несвързани с ЕС организации

20.2.2007   
            
            
               BG
            
            
               Официален вестник на Европейския съюз
            
            
               L 51/18
            
         
      РЕШЕНИЕ НА СЪВЕТА
   
   от 15 февруари 2007 година
   за изменение на Решението от 27 март 2000 г., с което се упълномощава директора на Европол да започва преговори за сключване на споразумения с трети страни и несвързани с ЕС организации
   (2007/117/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид член 42, параграф 2, член 10, параграф 4 и член 18 от Конвенцията за създаване на Европейска полицейска служба (Конвенцията за Европол) (1),
   като взе предвид Акта на Съвета от 3 ноември 1998 г. относно определяне правилата, уреждащи външните отношения на Европол с трети страни и несвързани с Европейския съюз организации (2), и по-специално член 2 от този акт,
   като взе предвид Акта на Съвета от 3 ноември 1998 г. относно определяне правилата, уреждащи получаването на информация от Европол от трети страни (3), и по-специално член 2 от този акт,
   като взе предвид Акта на Съвета от 12 март 1999 г. относно приемане правилата, уреждащи предаването на лични данни от Европол на трети страни и трети организации (4), и по-специално член 2 и член 3 от този акт,
   като имат предвид че:
   
               (1)
            
            
               Оперативните изисквания и нуждата от ефикасна борба с организираните форми на престъпност чрез Европол налагат прибавянето на Черна гора в списъка на третите страни, с които директорът на Европол е упълномощен да започва преговори.
            
         
               (2)
            
            
               Поради това Решението на Съвета от 27 март 2000 г. (5) следва да бъде изменено,
            
         РЕШИ:
   Член 1
   Решението на Съвета от 27 март 2000 г. се изменя, както следва: в член 2, параграф 1, под заглавие „Трети страни“, към азбучния списък се добавя следната държава:
   
               „—
            
            
               Черна гора“.
            
         Член 2
   Настоящото решение се публикува в Официален вестник на Европейския съюз.
   Член 3
   Настоящото решение влиза в сила в деня след приемането му.
   
      Съставено в Брюксел на 15 февруари 2007 година.
      
         
            За Съвета
         
         
            Председател
         
         W. SCHÄUBLE
         
      
   
   
      (1)  ОВ C 316, 27.11.1995 г., стр. 2. Конвенция, последно изменена с протокол за изменение на тази Конвенция (ОВ С 2, 6.1.2004 г., стр. 1).
   
      (2)  ОВ C 26, 30.1.1999 г., стр. 19.
   
      (3)  ОВ C 26, 30.1.1999 г., стр. 17.
   
      (4)  ОВ С 88, 30.3.1999 г., стр. 1. Акт на Съвета, изменен с Акт на Съвета от 28 февруари 2002 г. (ОВ С 76, 27.3.2002 г., стр. 1).
   
      (5)  ОВ С 106, 13.4.2000 г., стр. 1. Решение, последно изменено с Решение на Съвета от 4 декември 2006 г. (OВ C 311, 19.12.2006 г., стp. 10).